Robertus de Nola
Robertus de Nola, communiter mestre Robert vel "magister Robertus", qui annis 1470 floruit, regi Ferdinando I Neapolitano coquus meruit. Auctor fuit libri de re coquinaria, titulo brevi Libre del coch, qui liber Catalane anno 1520, Hispanice anno 1525 editus est. An mestre Robert e Catalaunia ortus sit, haud pro certo habetur. Haec res deduci solet e duobus indicibus: magna pars praeceptorum, quae divulgavit, ex opere anonymo Catalauno Llibre de sent soví derivantur; ipse liber magistri Roberti Barcinone Catalauniae, textu Catalane scripto, primum prodit.